Агенција за просторно планирање и урбанизам Републике Србије
Улица Краља Милутина 10а
11 000 Београд

**ПРИМЕДБА НА НАЦРТ ИЗМЕНА И ДОПУНА ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ УРЕЂЕЊА ДЕЛА ПРИОБАЉА ГРАДА БЕОГРАДА – ПРОЈЕКАТ
„БЕОГРАД НА ВОДИ“**

Поштовани,

У име стамбене заједнице подносимо примедбу на Нацрт измена и допуна Просторног плана подручја посебне намене уређења дела приобаља града Београда – пројекат „Београд на води“, са посебним освртом на делове плана који се односе на блокове који су у документу дефинисани као Блокови 48, 50, 51, 52 и 53.

Према плану, Блокови 50 и 53 предвиђени су за формирање јавне зелене површине „Парк Теразијска тераса 2“, што подразумева рушење постојећих стамбених зграда и исељавање станара. Истовремено, у Блоковима 51 и 52 предвиђена је нова интензивна градња вишеспратних објеката, а у Блоку 48, где се тренутно налази континуирана зелена површина – планирана је изградња зграда до седам спратова, чиме се директно угрожава просторна структура и квалитет живота у постојећим стамбеним улицама, као што је Рељина улица.

Сматрамо да је потпуно неодговарајуће да се ради „заштите“ и „увећања“ зелених површина руше постојећа стамбена насеља у Блоковима 50 и 53, док се у истом плану планира уништавање постојећег зеленила у Блоку 48. Предлагач Плана на тај начин прави просторну и социјалну неравнотежу – једне се делове града руши како би се формално „компензовала“ зелена површина, а друге се бетонира и пренасељује, без икаквог урбанистичког утемељења.

У оваквом поступку не постоји уравнотеженост јавног и приватног интереса. План нема прецизну временску динамику, не предвиђа средства за експропријацију, нити обештећење станара чији се животни простор укида, а истовремено фаворизује изградњу нових објеката на местима која су до сада имала природну и друштвену вредност.

Додатно, постојећи урбанистички концепт Теразијске терасе, на који се план позива као на основ за рушење Блокова 50 и 53, изгубио је сваку просторну логичност изградњом високих зграда у Савском амфитеатру. Са Теразија се више не пружа визура ка реци, а са реке се више не види историјски амфитеатар. Стога, нема рационалног оправдања за реализацију старих идеја које су већ у прошлости одбачене као непримењиве.

**ЗАХТЕВИ**

 С тим у вези, захтевамо:

1. Да се катастарска парцела број \_\_\_\_\_\_\_\_\_ у оквиру Блока \_\_\_\_\_ избрише из зоне П9 – јавне зелене површине, с обзиром на постојећу стамбену изграђеност.
2. Да се Блокови 50 и 53 у целини изузму из планиране намене парк „Теразијска тераса 2“, и да им се призна статус активних стамбених зона мале густине.
3. Да се планска решења за Блокове 48, 51 и 52 ревидирају, тако што ће се обим градње смањити и сачувати постојеће зелене површине – нарочито у Блоку 48, где је планирана изградња директна претња за амбијент и квалитет живота станара у улицама попут Рељине.
4. Да се све будуће интервенције које подразумевају рушење објеката или повећање густине градње услове обавезном израдом новог урбанистичког плана, јавном расправом и активним учешћем грађана.

С поштовањем,
 Стамбена заједница \_\_\_\_\_\_\_\_\_
 [Адреса]

|  |  |
| --- | --- |
| **ИМЕ И ПРЕЗИМЕ СТАНАРА** | **ПОТПИС** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |